《春事》
宋代·于石

白了江梅柳又青，游丝千尺网红尘。
鹁鸠夫妇孤村雨，杜宇君臣故国春。
客里易添芳草思，樽前谁是去年人。
桃花源上空流水，安得渔郎一问津。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。